༡༡༽དེ་ནས་གནས་ཚུལ་ཆུང་ཚེགས་ཤིག་ལ་ཨ་མདོ་པ་རྣམས་ཀྱིས་ས་ཆའི་མིང་འབོད་སྟངས་ཐོག་ལ་ཐུགས་བསམ་བཞེས་དགོས་ཀྱི་འདུགལྷ་ས་ཕྱོགས་ལྟ་བུར་མཚོན་ན་སྟོད་ལུང་ནས་ཡིན་ན་ང་སྟོད་ལུང་པ་ཡིན་ཟེར་གྱི་རེད།འཕན་པོའི་ནང་ནས་ཡིན་ན་ང་འཕན་པོ་པ་ཡིན་ཟེར་གྱི་རེད།ཡིན་ན་ཡང་ང་ཚོའི་ཕ་ཡུལ་ནས་ཡོང་མཁན་རིགས་ཤིག་ལ་ཁྱོད་ཕ་ཡུལ་གང་ནས་ཡིན་ཟེར་ནས་དྲིས་པ་ཡིན་ན།མང་ཆེ་བས་སོ་སོའི་ལུང་པ་དང་གཤོག་ཀའི་མིང་ངོ་མ་དེ་གང་ཡིན་པ་མ་ཤེས་པ་ཡིན་ནམ།གང་ལྟར་དེང་སང་རྒྱ་ནག་གཞུང་གིས་བགོ་འགྲེམས་བྱས་པའི་རྫོང་དང་ཁུལ་ཞིང་ཆེན་སོགས་ཀྱི་མིང་ནས་བཤད་ཀྱི་འདུགདཔེར་ན།མང་པོ་ཞིག་གིས་ང་མཚོ་སྔོན་ནས་ཡིན་ཟེར་གྱི་འདུགབསྐྱར་དུ་མཚོ་སྔོན་གང་ནས་ཡིན་ཟེར་ནས་དྲིས་དུས།མགོ་ལོག་ནས་ཡིན་ཟེར་གྱི་འདུགམགོ་ལོག་ནས་ཡིན་ན་ང་མགོ་ལོག་ནས་ཡིན་ཟེར་བ་མ་གཏོགས་མཚོ་སྔོན་ནས་ཡིན་ཟེར་དགོས་པའི་རྒྱུ་མཚན་མེད།སྔ་མོ་མགོ་ལོག་ཁག་གསུམ་ལ་མཚོ་སྔོན་ཟེར་བའི་མིང་ཐོགས་མེད།གནའ་སྔ་མོའི་ལོ་རྒྱུས་ཐོག་ནས་ལུང་པ་རང་རང་ལ་མིང་ཐོགས་བསྡད་པ་ཞིག་ཡོད་པ་དེ་གཙོ་བོར་འཛིན་དགོས་པ་མ་གཏོགས།ཕྱིས་སུ་རྒྱ་ནག་གཞུང་གིས་བགོ་བཤའ་བྱས་པའི་ས་ཁུལ་གྱི་མིང་དེ་གཙོ་བོར་འཛིན་དགོས་དོན་མེད།